– Безумоўна, не. Такія спадзяванні не адпавядаюць рэчаіснасці і нават ўяўляюцца мне па-дзіцячаму наіўнымі. Калі прыгледзецца да той моладзі, якая штодзень спажывае тытунь у адведзеных для курэння месцах, увагу прыцягваюць нярэдка адны і тыя ж твары. Можна не сумнявацца ў тым, што большая частка гэтых рэгулярных курцоў пакутуе ад тытунёвай залежнасці. Яны не могуць па нейкай просьбе ці загаду ў адзін момант кінуць курыць. Па-першае, адмаўленне ад тытуню – дзеянне матываванае, а па-другое, тытунёвая залежнасць – гэта хвароба і лячыць яе трэба не адзін дзень. Таму наяўнасць курцоў на пляцоўках нават у Дзень адмаўлення ад тытуню яшчэ раз пацвярджае існаванне праблемы тутунёвай залежнасці сярод моладзі. Мэта нашай акцыі – прыцягнуць увагу да гэтай праблемы.